**Biedrības „Odzienas ezers” makšķerēšanas mači**

**Nolikums**

**1. Sacensību mērķis:**
 Sacensības tiek organizētas, lai popularizētu makšķerēšanu ar pludiņa makšķeri un noteiktu labākos sportistus šajā makšķerēšanas sporta disciplīnā.

Dot iespēju dalībniekiem izveidot savstarpējos kontaktus.

**2. Laiks un vieta.**
Sacensības notiek:
**29.09.2018. Odzienas ezerā, pulcēšanās ūdens ņemšanas vietā plkst. 7:30**

**Organizētājs – Jānis Trops tel. 20371424.**
Pieteikšanās sacensību dienā.
Dalībnieku pulcēšanās 7:30, reģistrācija līdz 8:00, sacensību dienā ūdens ņemšanas vietā pie Odzienas ezera.
Sacensību ilgums 5h.

**3. Sacensību dalībnieki.**

Biedrības „Odzienas ezers“ makšķerēšanas mači savlaicīgi piesakoties sacensību dienā piedalās neierobežots dalībnieku(ču) skaits no jebkura novada.

Dalībnieki tiek dalīti vīriešu, jauniešu un sieviešu grupās, sacensību dalībnieki tiek vērtēti individuāli.

**4. Sacensību noteikumi.**

Sacensības notiek saskaņā ar “Makšķerēšanas noteikumiem LR ūdenstilpēs”.

Dalībnieki par savu drošību uz ūdens pilnā mērā atbild tikai personīgi.

**5. Makšķerēšanas rīki.**

Sacensību vietā drīkst būt neierobežots makšķerēšanas inventārs.

Sacensību laikā makšķere, ar kuru makšķerē jātur rokā un to atļauts nolikt zemē zivs noņemšanas laikā vai sakārtojot makšķeri. Aizliegts copēt ar grunteni, spoguļāķi, jebkuru dzīvo ēsmu. Atļauts copēt tikai ar vienu āķi. Dalībniekiem jāatrodas 6m attālumā vienam no otra.

**6. Sacensību sākums un beigas.**

Sākoties sacensībām, tiek dots viens sākuma signāls, 15 minūtes pirms sacensību beigām dod brīdinājuma signālu, bet sacensību beigās beigu signālu.

**7. Dalībnieku reģistrācija.**

Reģistrācija noteiktām sacensībām beidzas plkst. 8.00. Reģistrējoties sacensībām, jāuzrāda derīga makšķerēšanas karte.

**8. Lomu reģistrācija.**

Visiem sacensību dalībniekiem pēc makšķerēšanas beigu signāla, 20 minūšu laikā tiesnešu kolēģijai jāuzrāda polietilēna maisiņā ievietots loms kopā ar dalībnieka starta numuru. Vēlāk uzrādītos lomus nevērtēs.

**9.Vērtēšana.**

Vērtē lielāko zivju svaru, līdakas neieskaitot. Vienāda svara gadījumā tiek vērtēta lielākā zivs.

 **10.Apbalvošana.**

Biedrība „Odzienas ezers” apbalvo pirmās trīs vietas ar diplomiem, medaļām un kausiem.

**11.Dalības maksa.**

Dalības maksa netiks iekasēta, noslēgumā būs mazs pikniks.

**Sacensību galvenais tiesnesis- Jānis Trops, tel. 20371424.**

Sīkāka informācija sacensību norises vietā.